Revizia 14 14.05.2020

PROCEDURA DE TRANZACŢIONARE ÎN RINGUL PRODUSELOR CEREALIERE

(5) Dacă în această etapă nu se mai înregistrează nici o modificare a ordinelor introduse în piaţă, într-un interval de aproximativ 1 minut, coordonatorul de şedinţă va proceda după cum urmează: a) anunţă cel mai bun preţ oferit şi numărul brokerului care a introdus ordinul însoţit de menţiunea "o dată"; după ce aşteaptă încă aproximativ 5 secunde, repetă anunţul însoţit de menţiunea "de două ori" şi, după o nouă aşteptare de aproximativ 5 secunde, repetă anunţul însoţit de menţiunea "de trei ori"; b) dacă în oricare dintre perioadele de la litera anterioară, se mai face o modificare a unuia dintre ordine, etapa de tranzacţii libere se reia; c) în cazul în care, în urma anunţurilor menţionate la litera a) nu se mai înregistrează nici o modificare a ordinelor, coordonatorul de şedinţă anunţă încheierea etapei de tranzacţii libere.

## Art. 27

(1) În etapa de închidere a şedinţei, coordonatorul de şedinţă anunţă pentru fiecare activ de tranzacţionat în parte, clasamentul final al ordinelor de sens contrar primite la ordinele iniţiatoare şi solicită brokerului iniţiator să comunice plafonul final. (2) Pentru ordinele de sens contrar care se încadrează în plafonul final, se trece la încheierea tranzacţiilor începând cu preţurile cele mai bune către preturile cele mai slabe. (3) În situaţia în care există două sau mai multe ordine de sens contrar cu acelaşi preţ, tranzacţiile se încheie în începând cu ordinul cel mai vechi către ordinul cel mai recent la preţul respectiv. (4) În situaţia în care, la sfârşitul etapei de închidere, ordinul iniţiator nu este integral tranzacţionat, brokerul iniţiator are următoarele opţiuni:

- a) poate solicita brokerilor cu care a încheiat tranzacţii, în ordinea preţurilor oferite de aceştia, suplimentarea cantităţii, cu condiţia menţinerii preţului ofertat;

b) dacă mai există în piaţă ordine de sens contrar netranzacţionate, datorită preţului dezavantajos, poate amâna decizia privind acceptarea acestor ordine cu un termen de maxim 24 de ore lucrătoare de la data închiderii şedinţei. În acest interval, în situaţia în care cantitatea din ordinul de sens contrar cu cel mai bun preţ acoperă integral cantitatea rămasă netranzacţionată din ordinul iniţiator, brokerul iniţiator poate negocia prin intermediul BRM, sau direct dar cu înştiinţarea BRM, exclusiv preţul cu brokerul ordinului de sens contrar cu cel mai bun preţ; termenul de 24 de ore lucrătoare de amânare a deciziei de acceptare sau respingere a ordinului de sens contrar cu cel mai bun preţ, poate fi prelungit până la maxim 72 de ore lucrătoare sub rezerva valabilităţii ordinului de sens contrar cu cel mai bun preţ şi a garanţiilor depuse. În cazul în care în acest termen brokerul iniţiator nu comunică bursei decizia sa finală, ordinele de sens contrar vor fi considerate expirate, tranzacţia nemaiputând fi încheiată;

- c) poate decide reintroducerea ordinului iniţiator pentru cantitatea rămasă neacoperită într-o şedinţă de tranzacţionare la o dată ulterioară; în situaţia în care, pentru reintroducerea ordinului la tranzacţionare, plafonul este modificat, brokerul iniţiator va comunica bursei valoarea acestuia;

d) poate decide anularea ordinului pentru cantitatea rămasă neacoperită.

10/14